།ཛ ཡཱ པ རི མི ཏཱ ཡུཿཤུ ཀླ སྱ ས སཱ དྷ ནཱ ནུ ཛྙཱ ཤྩ བི ཧ ར ཏི སྨ༎
༄༅། །རྒྱལ་བ་ཚེ་དཔག་ཏུ་མེད་པ་དཀར་པོའི་སྒྲུབ་པའི་ཐབས་རྗེས་གནང་དང་བཅས་པ་བཞུགས་སོ།།
-

སྒྲུབ་ཐབས་ཀུན་བཏུས་
আ
།བླ་མ་ཚེ་དཔག་མེད་ལ་ཕྱག་འཚལ་ལོ། །འདིའི་རྗེས་གནང་ཐོབ་པའི་གང་ཟག་གིས། དབེན་ཞིང་བཀྲ་ཤིས་པའི་གནས་སུ་ཁ་ཤར་དུ་ཕྱོགས་པས་འཇམ་པའི་སྟན་ལ་སྐྱིལ་ཀྲུང་ལ་
སོགས་པས་འདུག་སྟེ། སྐྱབས་འགྲོ་སེམས་བསྐྱེད་ཅི་ནུས་བྱ། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག །སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག །སྡུག་
བསྔལ་མེད་པའི་བདེ་བ་དང་མི་འབྲལ་བར་གྱུར་ཅྀག །ཉེ་རིང་ཆགས་སྡང་དང་བྲལ་བའི་བཏང་སྙོམས་ལ་གནས་པར་གྱུར་ཅིག །ཅེས་པས་ཚད་མེད་བཞི་བསྒོམ། ཨོཾ་སྭ་བྷཱ་ཝ་ཤུདྡྷ སརྦ་དྷརྨཱ་སྭ་བྷཱ་ཝ་
ཤུདྡྷི྅ཧཾ། ཞེས་པས། གཉིས་སྣང་གིས་བསྡུས་པའི་ཆོས་ཐམས་ཅད་རང་བཞིན་གྱིས་མ་གྲུབ་པའི་སྟོང་པར་བསམ། སྟོང་པའི་ངང་ལས་པཾ་ལས་སྣ་ཚོགས་པདྨ་འདབ་མ་བརྒྱད་པའི་ལྟེ་བར་ཨ་ལས་ཟླ་བའི་
2

གཉིས་
আ
།དཀྱིལ་འཁོར་གྱི་སྟེང་དུ། རང་གི་སེམས་ཨ་དཀར་པོ་དྲི་མ་མེད་པ་འོད་ཟེར་ལྔ་འཕྲོ་བ། དེ་ལས་འོད་ཟེར་འཕྲོས་འདུས་གཅིག་ཏུ་གྱུར་པ་ལས་རང་ཉིད་བཅོམ་ལྡན་འདས་ཚེ་དང་ཡེ་
ཤེས་དཔག་ཏུ་མེད་པ་ཤིན་ཏུ་རྣམ་པར་ངེས་པའི་གཟི་བརྗིད་ཀྱི་རྒྱལ་པོ་སྐུ་མདོག་སྟོན་ཀའི་ཟླ་བ་ལྟར་དཀར་བ་ཞལ་གཅིག་ཕྱག་གཉིས་མཉམ་གཞག་གི་ཕྱག་རྒྱ་མཛད་པའི་སྟེང་ན་འཆི་མེད་ཡེ་ཤེས་ཀྱི་བདུད་རྩིས་
གང་བའི་རིན་པོ་ཆེའི་བུམ་པ་ཁ་རྒྱན་དང་བཅས་པ་འཛིན་པ། །དབུ་སྐྲ་རལ་པའི་ཐོར་ཚུགས་ཅན། སྤྱན་དཀྱུས་རིངཞིང་སྤྱན་གཉིས་ཟིམ་བུར་གཟིགས་ཤིང་ཞལ་འཛུམ་པ་དང་ལྡན་པ། །མཚན་དང་དཔེ་བྱད་
ཀྱིས་སྤྲས་པ། ལྷ་རྫས་ཀྱི་ན་བཟའ་དང་རིན་པོ་ཆེའི་རྒྱན་སྣ་ཚོགས་ཀྱིས་མཛེས་པ། ཞབས་གཉིས་རྡོ་རྗེའི་སྐྱིལ་ཀྲུང་གིས་བཞུགས་པ། སྣ་ཚོགས་པའི་འོད་ཀོར་མང་པོས་བསྐོར་ཞིང་། འོད་ཟེར་དཔག་ཏུ་མེད་
3

སྒྲུབ་ཐབས་ཀུན་བཏུས་
པ་འཕྲོ་བ། དེའི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཨ་དཀར་པོ། དེ་ལས་འོད་ཟེར་འཕྲོས་པས་སྟེང་ཕྱོགས་ཀྱིས་འཇིག་རྟེན་གྱི་ཁམས་ཡོན་ཏན་དཔག་ཏུ་མེད་པ་ནས་ཚེ་དཔལ།་ཏུ་མེད་པ་ལ་སངས་རྒྱས་
བྱང་སེམས་ཀྱིས་བསྐོར་བ་ཨོཾ་བཛྲ་ས་མཱ་ཛཿ ཞེས་པས་སྤྱན་དྲང་། ཛཿཧཱུྃ་བཾ་ཧོཿ རང་ལ་གཉིས་སུ་མེད་པར་ཐིམ། དེའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུྃ། ཐུགས་ཀའི་དབུས་སུ་ཟླ་བའི་
དཀྱིལ་འཁོར་གྱི་སྟེང་དུ་ཨ་དཀར་པོའི་མཐར་མཚན་བརྒྱ་རྩ་བརྒྱད་ཀྱི་གཟུངས་ཀྱིས་བསྐོར་བར་བསམས་ལ། དེ་ལས་འོད་ཟེར་འཕྲོས་པས་སེམས་ཅན་ཐམས་ཅད་ཀྱི་སྡུག་བསྔལ་དང་སྡིག་སྒྲིབ་སྦྱངས། ཚེ་
དང་བསོད་ནམས་ཡེ་ཤེས་ཐམས་ཅད་རྒྱས།
སངས་རྒྱས་བྱང་སེམས་ཀྱི་ཐུགས་རྗེ་དང་བྱིན་རླབས་རྣམས་ཚུར་འདུས་ནས་རང་ལ་ཐིམ་པས་རང་གི་ཚེ་དང་བསོད་ནམས་ཡེ་ཤེས་རྒྱས་པར་བསམས་
4

যান্ডম
།ལ། གཟུངས་རིང་སུམ་ཅུ་རྩ་གཉིས་སམ་བརྒྱ་རྩ་ལ་སོགས་པ་མི་ཚིག་གིས་བར་མ་ཆོད་པར་བཟླ། ཕན་ཡོན་མདོ་ལས་གསུང་པ་རྣམས་ལ་ངེས་ཤེས་དང་གུས་པ་བསྐྱེད། ཐུན་གྱི་
མཐར༑ རང་གི་ཡེ་ཤེས་པ་མདུན་གྱི་ནམ་མཁའ་བྱོན་པར་བསམས་ལ། ཨོཾ་སརྦ་ཏ་ཐཱ་ག་ཏཱ་པ་རི་མི་ཏཱ་ཨ་ཡུརྫྙྰ་ན་ས་པ་རི་ཝཱ་ར་ཨཧཱུཾ་པྲ་ཏཱི་ཙྪ་སྭཱཧཱ། ཞེས་སོགས་ཆུ་གཉིས་སྔོན་དུ་འགྲོ་བའི་ཉེར་སྤྱོད་ཀྱིས་
མཆོད༑ །བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ། །ཡང་དག་རྫོགས་པའི་སངས་རྒྱས་སྐུ་ཚེ་དང། །ཡེ་ཤེས་དཔག་མེད་ཤིན་ཏུ་རྣམ་ངེས་པའི། །གཟི་བརྗིད་རྒྱལ་པོའི་ཞབས་ལ་ཕྱག་འཚལ་
ལོ༑ །ཞེས་པས་བསྟོད། བཅོམ་ལྡན་འདས་བདག་གི་ཚེ་དང་བསོད་ནམས་དང་ཡེ་ཤེས་ཐམས་ཅད་འཕེལ་ཞིང་རྒྱས་པར་བྱིན་གྱིས་བརླབས་ཏུ་གསོལ། ཞེས་གསོལ་བ་བཏབ། ཨོྃ་བཛྲ་མཿ ཞེས་པས་
5

9
གཤེགས་སུ་གསོལ། རང་དམ་ཚིག་པའི་ང་རྒྱལ་གྱིས་དགེ་བ་བསྔོ། རྗེས་གནང་བྱེད་ན་པདྨ་འདབ་བརྒྱད་དཀར་པོའི་དབུས་སུ་ཚོམ་བུ་དཀར་པོ་བཀོད། ཆུ་གཉིས་སྔོན་དུ་འགྲོ་བའི་མཆོད་པ་དང༌། དཀར་གཏོར་གཉིས་བཤམ། མཆོད་པ་བྱིན་
རླབས༑ བདག་བསྐྱེད་གོང་བཞིན། ཚོམ་བུ་ལྷར་བསྐྱེད། མཆོད་བསྟོད་བྱ། གཏོར་མ་དང་པོ་གཟུངས་རིང་གི་མཐར། ཨ་ཀཱ་རོ་བཏགས་པས་ཕུལ། གཉིས་པ་རྒྱལ་ཆེན་བཞི་ལ་ཆོ་ག་བཞིན་འཕུལ། མདུན་བསྐྱེད་ལ་དམིགས་པའི་བཟླས་པ་
བྱ༑ སློབ་མས་མཎྜལ་ཕུལ། །རྡོ་རྗེ་འཛིན་པ་དགོངས་སུ་གསོལ། ཞེས་སོགས་ཀྱིས་གསོལ་བ་བཏབ། གུར་ནས་འབྱུང་བའི་རྒྱུན་བཤགས་བྱ། །དུས་གསུམ་སངས་རྒྱས་ཐམས་ཅད་དང་། །ཞེས་སོགས་ཀྱིས་ཐུན་མོང་མ་ཡིན་པའི་གསོལ་བ་
གདབ༑ སྐུ་བསྐྱེད་བསྟིམ་དང་རོལ་མོ་བྱ། གསུང་བཟླས་ལུང་དང་དམ་བཅའ། མདུན་བསྐྱེད་རིགས་འདྲ་བསྟིམས་ལ། ཐུགས་མི་རྟོག་པའི་ངང་ལ་འཇོག་པ་རྣམས་སོ་སོར་ངོ་སྤྲོད། རྗེས་སྤྱི་དང་འདྲ། ཚོམ་བུ་ལ་མཆོད་བསྟོད་གཤེགས་གསོལ་
སོགས་བྱས་ལ་བསྔོ་བ་དང་བཀྲ་ཤིས་བྱའོ། །བཅོམ་ལྡན་འཆི་མེད་དབང་པོ་སྒྲུབ་པའི་ཐབས། །གྲུབ་ཆེན་མི་ཏྲ་ཛོ་ཀིའི་ཐུགས་ཀྱི་བཅུད། །མ་སྦས་གསལ་བར་བཀོད་པའི་དགེ་བ་དེས། །འགྲོ་ཀུན་འཆི་བདག་དགྲ་ལས་རྒྱལ་བར་ཤོག །ཅེས་པ་འདི་
ཡང་ཤཱཀྱའི་བཙུན་པ་དཀོན་མཆོག་ལྷུན་གྲུབ་ཀྱིས་དྲན་གསོར་བཀོད་པའོ། འདིའི་བརྒྱུད་པ་ནི། སྟོན་པ་སངས་རྒྱས། ལོ་ཀེ་ཤྭ་ར། གྲུབ་ཆེན་མི་ཏྲཛོ་ཀི། པཎ་ཆེན་བུདྡྷ་ཤྲཱི། ཆག་ལོ་དགྲ་བཅོམ། གྲུམ་སྟོན་དར་མ་ཤེས་རབ། གྲུབ་ཆེན་ཤེས་རབ་
སྒྲུབ་ཐབས་ཀུན་བཏུས་

د
།དཔལ། གྲུབ་ཐོབ་ལེགས་ལྡན་འོད། ཆོས་རྗེ་དཔལ་ཆེན་བཟང་པོ། ཆོས་རྗེ་ཡེ་ཤེས་དཔལ་བཟང་། རྒྱལ་སྲས་བློ་བཟང་དཔལ་འབྱོར། ཆག་ལོ་རིན་ཆེན་ཆོས་རྒྱལ། འཁོན་ས་སྐྱ་པ། དེས་བདག་ལའོ།། སརྦ་མངྒ་
ལཾ།། ༈ །།གྲུབ་ཆེན་མི་ཏྲ་ཛོ་ཀིའི་བཞེད་སྲོལ་ཚེ་དཔག་མེད་དཀར་པོའི་བླ་བརྒྱུད་གསོལ་འདེབས་འཆི་མེད་རྡོ་རྗེའི་སྒྲ་དབྱངས་ཞེས་བྱ་བ་བཞུགས་སོ། །ན་མོ་གུ་རུ་ཨཱ་ཡུར་སིདྡྷི་ཕ་ལ་ཧོཿ །འཆི་མེད་དབང་པོ་རྒྱལ་བ་ཚེ་དཔག་མེད། སྤྱན་རས་
གཟིགས་དབང་མི་ཏྲ་ཛོ་ཀིའི་ཞབས། །བུདྡྷ་ཤྲཱི་དར་མ་དགྲ་བཅོམ་ལ། །གསོལ་བ་འདེབས་སོ་འཆི་མེད་དངོས་གྲུབ་སྩོལ། །དར་མ་ཤེས་རབ་གྲུབ་ཐོབ་ལེགས་ལྡན་འོད། །དཔལ་ཆེན་བཟང་པོ་འདྲེན་མཆོག་ཛྙཱ་ནའི་མཚན། །བློ་བཟང་དཔལ་འབྱོར་རིན་
ྋཆེན་ཆོས་རྒྱལ་ལ། །གསོལ་བ་འདེབས་སོ་འཆི་མེད་དངོས་གྲུབ་སྩོལ། །འཇམ་དབྱངས་ས་ལོ་ངོར་ཆེན་རཏྣའི་མཚན། །ནམ་མཁའ་དཔལ་བཟང་བསོད་ནམས་ལྷུན་གྲུབ་དང་། །བསྟན་འཛིན་བཟང་པོ་མཁྱེན་རབ་བྱམས་པའི་དཔལ། །གསོལ་བ་
འདེབས་སོ་འཆི་མེད་དངོས་གྲུབ་སྩོལ། །རྨོར་ཆེན་རྗེ་དང་ཁྱབ་བདག་གནས་གསར་བ། །ངག་གི་དབང་ཕྱུག་ཀུན་དགའ་བློ་གྲོས་ཞབས། །ཚེ་དཔག་མེད་དངོས་དྲིན་ཆེན་མཻ་ཏྲིའི་མཚན། །གསོལ་བ་འདེབས་སོ་འཆི་མེད་དངོས་གྲུབ་སྩོལ། །སྔོན་འགྲོ་
སྐྱབས་སེམས་ཟུང་གིས་རྒྱུད་སྦྱངས་ཏེ། །འཁོར་འདས་ཆོས་ཀུན་གདོད་ནས་དག་པའི་ངང་། །རང་ལུས་སྣང་སྟོང་འཆི་མེད་དབང་པོའི་སྐུར། །གསལ་བར་བསྒོམས་པས་བསྐྱེད་རིམ་མཐར་ཕྱིན་ཤོག །གྲགས་སྟོང་འགགས་མེད་གཟུངས་སྔགས་ནཱ་
7

8
དའི་དབྱངས། །ཆད་མེད་བསྒྲགས་ཤིང་མ་བཅོས་སེམས་ཀྱི་གཤིས། །གསལ་སྟོང་འཛིན་མེད་ཏིང་འཛིན་བསྒོམས་པའི་མཐུས། །འཆི་མེད་གཉུག་མའི་གོ་འཕང་བརྙེས་གྱུར་ཅིག །ཅེས་གྲུབ་ཆེན་མི་ཏྲ་ཛོ་ཀིའི་བཞེད་སྲོལ་ཚེ་དཔག་མེད་དཀར་པོའི་བླ་
བརྒྱུད་གསོལ་འདེབས་འཆི་མེད་རྡོ་རྗེའི་སྒྲ་དབྱངས་ཞེས་བྱ་བ་འདི་ནི། གཟིམ་འོག་རྡོ་རྗེ་འཆང་ཆེན་པོའི་བཀའ་འབངས་ཀྱི་ཐ་ཤལ་གུ་ཎ་པས་རང་གི་ཉམས་ལེན་ཀྱི་ཆེད་དུ་བྲིས་པའོ།། ༈ །།བརྒྱུད་པའི་ཁ་སྐོང་ནི། །ངག་གི་དབང་ཕྱུག་ཀུན་
དགའ་བློ་གྲོས་ཞབས། །ཞེས་པའི་མཚམས། །ཐམས་ཅད་མཁྱེན་པ་བསྟན་འཛིན་ཕྲིན་ལས་ལ། །གསོལ་བ་འདེབས་སོ་འཆི་མེད་དངོས་གྲུབ་སྩོལ། །སྨྲ་བའི་ཉི་མ་ཕྲིན་ལས་ཡོན་ཏན་དང་། །མཁས་ཤིང་གྲུབ་བརྙེས་བསྟན་འཛིན་སྙན་གྲགས་
ཞབས༑ །བརྒྱུད་སྲོལ་ཀུན་འདུས་རྩ་བའི་བླ་མ་ལ། །གསོལ་བ་འདེབས་སོ་འཆི་མེད་དངོས་གྲུབ་སྩོལ། །སྔོན་འགྲོ་སོགས་དང་སྦྲེལ་ལོ། །ཞེས་པའང་མཁྱེན་བརྩེའི་དབང་པོས་བྲིས་པ་དགེ། ༈ །།གྲུབ་ཆེན་མི་ཏྲ་ཛོ་ཀིའི་ལུགས་ཀྱི་ཚེ་དཔག་
མེད་དཀར་པོའི་སྒྲུབ་ཐབས་རྒྱུན་ཁྱེར་བསྙེན་པ་བྱེད་ཚུལ་རྗེས་གནང་གི་གསལ་བྱེད་དང་བཅས་པ་འཆི་མེད་གྲུབ་པའི་བཅུད་ལེན་ཞེས་བྱ་བ་བཞུགས་སོ། །ཨོཾ་སྭ་སྟི། །མཚན་སྙན་འཆི་མེད་ལྷ་ཡི་དུནྡུ་བྷི། །རྣ་བར་ལྷུང་ཙམ་ཉིད་ཀྱིས་བདེ་ཆེན་སར། །
དཀྲི་བའི་ཆོ་ག་རབ་རྫོགས་ཚེ་མཐའ་ཡས། །གང་དང་དབྱེར་མེད་ཀུན་མཁྱེན་བླ་མར་འདུད། །གནས་སྐབས་འཆི་མེད་གྲུབ་པའི་བཅུད། །སྙིང་དབུས་བུམ་པར་རབ་འཁྱིལ་ཞིང་། །མཐར་ཐུག་བདེ་ལྡན་ཞིང་ཡངས་པོར། །བགྲོད་ཐབས་མཆོག་དེའི་
སྒྲུབ་ཐབས་ཀུན་བཏུས་

F
།ལག་ལེན་བྲི། །ཅེས་མཆོད་པར་བརྗོད་ནས་འདིར་རྒྱལ་བ་ཚེ་དཔག་མེད་དཀར་པོའི་སྒྲུབ་ཐབས་ཉམས་སུ་ལེན་པར་འདོད་པས་འདི་ཉིད་ཀྱི་རྗེས་གནང་དང་སྒྲུབ་ཐབས་ཀྱི་ལུང་ལེགས་པར་ནོས་ནས་བདེ་བའི་སྟན་ལ་ཤར་དུ་
ཕྱོགས་པས་སྐྱིལ་ཀྲུང་གིས་འདུག་སྟེ་མདུན་གྱི་ནམ་མཁར་རྩ་བརྒྱུད་ཀྱི་བླ་མ་རྣམས་བཞུགས་པར་མོས་ནས། །འཆི་མེེད་དབང་པོ་རྒྱལ་བ་ཚེ་དཔག་མེད། སོགས་ཀྱིས་བརྒྱུད་འདེབས་བྱ། དེ་ནས་སྐྱབས་ཡུལ་གསལ་བཏབ་ལ། ངག་ཏུ། བདག་དང
འགྲོ་བ་ནམ་མཁའ་དང་མཉམ་པའི་སེམས་ཅན་ཐམས་ཅད་དུས་འདི་ནས་བཟུང་སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ་དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ། །རྫོགས་པའི་སངས་རྒྱས་བཅོམ་ལྡན་འདས་རྣམས་ལ་སྐྱབས་སུ་
མཆིའོ། །དམ་པའི་ཆོས་རྣམས་ལ་སྐྱབས་སུ་མཆིའོ། །འཕགས་པའི་དགེ་འདུན་རྣམས་ལ་སྐྱབས་སུ་མཆིའོ། །ཞེས་ཉེར་གཅིག་བརྗོད་མཐར་སྐྱབས་ཡུལ་རང་ལ་བསྟིམ། སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ
པར་བྱ། དེའི་ཆེད་དུ་རྒྱལ་བ་ཚེ་དཔག་ཏུ་མེད་པའི་བསྒོམ་བཟླས་ཉམས་སུ་བླང་བར་བགྱིའོ། །ལན་གསུམ། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པ༷ར་གྱུར་ཅིག །སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག །སྡུག་
བསྔལ་མེད་པའི་བདེ་བ་དང་མི་འབྲལ་བར་གྱུར་ཅིག །ཉེ་རིང་ཆགས་སྡང་དང་བྲལ་བའི་བཏང་སྙོམས་ལ་གནས་པར་གྱུར་ཅིག །ཅེས་པས་ཚད་མེད་བཞི་བསྒོམ། ཨོཾ་སྭ་བྷཱ་ཝ་ཤུདྡྷསརྦ་དྷརྨཱསྭ་བྷཱ་ཝ་ཤུདྡྷེ྅ཧཾ། ཤེེས་པས་གཉིས་སྣང་གིས་བསྡུས་
9

སྒྲུབ་ཐབས་ཀུན་བཏུས་
པའི་ཆོས་ཐམས་ཅད་རང་བཞིན་གྱིས་མ་གྲུབ་པའི་སྟོང་པར་བསམས་ལ། སྟོང་པའི་ངང་ལས་པཾ་ལས་སྣ་ཚོགས་པདྨ་འདབ་མ་བརྒྱད་པའི་ལྟེ་བར་ཨ་ལས་ཟླ་བའི་དཀྱིལ་འཁོར་གྱི་སྟེང་དུ། རང་གི་སེམས་ཨ་དཀར་པོ་དྲི་མ་མེད་པ་འོད་ཟེར་ལྔ་འཕྲོ་བ།
དེ་ལས་འོད་ཟེར་འཕྲོས་འདུས་གཅིག་ཏུ་གྱུར་པ་ལས། རང་ཉིད་བཅོམ་ལྡན་འདས་ཚེ་དང་ཡེ་ཤེས་དཔག་ཏུ་མེད་པ་ཤིན་ཏུ་རྣམ་པར་ངེས་པ་གཟི་བརྗིད་ཀྱི་རྒྱལ་པོ་སྐུ་མདོག་སྟོན་ཀའི་ཟླ་བ་ལྟར་དཀར་བ། ཞལ་གཅིག་ཕྱག་གཉིས་མཉམ་གཞག་གི་ཕྱག་རྒྱ་
མཛད་པའི་སྟེང་ན་འཆི་མེད་ཡེ་ཤེས་ཀྱི་བདུད་རྩིས་གང་བའི་རིན་པོ་ཆེའི་བུམ་པ་ཁ་རྒྱན་དང་བཅས་པ་འཛིན་པ། དབུ་སྐྲ་རལ་པའི་ཐོར་ཚུགས་ཅན། སྤྱན་དཀྱུས་རིང་བའི་སྤྱན་གཉིས་ཟིམ་བུར་གཟིགས་ཤིང་ཞལ་འཛུམ་བག་དང་ལྡན་པ་མཚན་དང་དཔེ་
བྱད་ཀྱིས་སྤྲས་པ། ལྷ་རྫས་ཀྱི་ན་བཟའ་དང་རིན་པོ་ཆེའི་རྒྱན་སྣ་ཚོགས་པས་མཛེས་པ། ཞབས་གཉིས་རྡོ་རྗེའི་སྐྱིལ་ཀྲུང་གིས་བཞུགས་པ། སྣ་ཚོགས་པའི་འོད་ཀོར་མང་པོས་བསྐོར་ཞིང་འོད་ཟེར་དཔག་ཏུ་མེད་པ་འཕྲོ་བ། །དེའི་ཐུགས་ཀར་ཟླ་བའི་
དཀྱིལ་འཁོར་གྱི་སྟེང་དུ་ཨཿ དཀར་པོ་དེ་ལས་འོད་ཟེར་འཕྲོས་པས། སྟེང་ཕྱོགས་ཀྱི་འཇིག་རྟེན་གྱི་ཁམས་ཡོན་ཏན་དཔག་ཏུ་མེད་པ་ནས་ཚེ་དཔག་ཏུ་མེད་པ་ལ་སངས་རྒྱས་དང་བྱང་སེམས་ཀྱིས་བསྐོར་བ་ཨོཾ་བཛྲ་ས་མཱ་ཛཿ ཞེས་པས་སྤྱན་དྲང་།. ཛཿ
ཧཱུྃ་བཾ་ཧོཿ རང་ལ་གཉིས་སུ་མེད་པར་ཐིམ། དེའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུྃ། ཐུགས་ཀའི་དབུས་སུ་ཟླ་བའི་དཀྱིལ་འཁོར་གྱི་སྟེང་དུ་ཨ་དཀར་པོའི་མཐར་མཚན་བརྒྱ་རྩ་བརྒྱད་ཀྱི་གཟུངས་ཀྱིས་བསྐོར་བ་དེ་ལས་འོད་ཟེར་འཕྲོས་
10

།པས་སེམས་ཅན་ཐམས་ཅད་ཀྱི་སྡུག་བསྔལ་དང་སྡིག་སྒྲིབ་སྦྱངས། ཚེ་དང་བསོད་ནམས་དང་ཡེ་ཤེས་ཐམས་ཅད་རྒྱས་པར་གྱུར། སངས་རྒྱས་བྱང་སེམས་ཀྱི་ཐུགས་རྗེ་དང་བྱིན་རླབས་རྣམས་ཚུར་བསྡུས་རང་ལ་ཐིམ་པས་
རང་གི་ཚེ་དང་བསོད་ནམས་དང་ཡེ་ཤེས་རྣམས་རྒྱས་པར་གྱུར